钦定古今图书集成/明伦汇编/闺媛典/第197卷 > 胡应奎妻俞氏
## 钦定古今图书集成/明伦汇编/闺媛典/第197卷 > 胡应奎妻俞氏

按《婺源县志》：“俞氏，名宁芳，清华胡应奎妻，龙溪俞宗
惠女也。年十四归胡，十八奎亡，子文中甫四月，氏矢
志抚孤，事舅姑孝，处妯娌和，勤俭成家，婚娶皆名族。
年八旬犹朝夕训后靡倦。邑令旌其门。”

===余一鲲妻胡氏〈戴氏王氏注氏王氏附〉===按《婺源县志》：胡氏名音爱，大参胡德孙女，适沱川参
军余一鲲。善养舅姑，肃持闺范。早孀，教子同正。娶戴
氏，名香，闺正夭，母托病召香归，出五百金示香曰：“汝
肯再适，即以此治奁。”香泣曰：“儿无夫，命也，改节不可。”
乃逃归。其妾王氏感香谊，亦守志终身。后孙媳绍征
妻汪氏、曾孙媳明卿妻王氏，皆赤贫苦节，盖承先世
之教云。